Diari Oficial de la Generalitat Valenciana


Sumari del DOGV 5294, del 04-07-2006 (2006/7138)

ORDE de 10 de maig de 2006, de la Conselleria de Cultura, Educació i Esport, per la qual s'acorda l'extinció de l'autorització per cessament progressiu d'activitats docents del centre docent privat concertat .Colegio Ortega., de València.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5294

Data del DOGV
:   04-07-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/7138


Data del document
:   10-05-2006

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * València
    * centre d'ensenyament
    * ensenyament privat
    * educació preescolar

ORDE de 10 de maig de 2006, de la Conselleria de Cultura, Educació i Esport, per la qual s'acorda l'extinció de l'autorització per cessament progressiu d'activitats docents del centre docent privat concertat .Colegio Ortega., de València. [2006/7138]  
L'expedient va ser iniciat el 22 de novembre de 2004, a instància del titular del centre docent privat concertat .Colegio Ortega., de València, per la qual va sol.licitar l'extinció de l'autorització per cessament progressiu de l'activitat docent del centre, posteriorment amb data 18 de maig de 2005 va modificar la seua sol.licitud inicial.  
L'expedient ha sigut tramitat per la Direcció Territorial de Cultura, Educació i Esport de València, al qual s'ha unit la documentació exigida i hi consta l'informe corresponent de la inspecció educativa.  
Per l'Orde de 26 de juliol de 2005 (DOGV d'11.08.05), el centre obtingué la renovació del concert educatiu per a 6 unitats d'Educació Primària i 2 unitats d'Educació Infantil, segon cicle, amb una vigència de quatre anys des del curs escolar 2005/2006.   
El centre deixarà d'impartir els corresponents ensenyaments progressivament, complint així el requisit que s'establix per als centres acollits al règim de concerts educatius en l'article 16, punt 2, del Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
El cessament d'activitats docents del centre no implica cap greu perjudici per a l'interès públic.  
Vists la Llei Orgànica 10/2002, de 23 de desembre, de Qualitat de l'Educació (BOE de 24.12.02) i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.  
Fent ús de les atribucions conferides per l'article 35 de la Llei de Govern Valencià,  
ORDENE  
Únic  
L'extinció de l'autorització per cessament progressiu de l'activitat docent del centre privat concertat que s'indica a continuació.  
Denominació: COLEGIO ORTEGA  
Domicili: C/ Cádiz, 74-76  
Municipi: València  
Província: València  
Titular: José Ramón Ortega Marín  
Codi: 44265721  
Ensenyaments Autoritzats: Educació Infantil, segon cicle i Educació Primària.  
Ensenyaments per als quals s'extingix l'autorització: Cessament progressiu de tots els ensenyaments.   
. A l'inici del curs escolar 2005/2006 s'extingix el primer curs d'Educació Infantil, segon cicle.  
. A l'inici del curs escolar 2006/2007 s'extingirà el segon curs d'Educació Infantil, segon cicle  
. A la finalització del curs escolar 2006/2007 es produirà l'extinció total de l'autorització.  
Disposició addicional única  
L'esmentada extinció donarà lloc a les corresponents inscripcions en el Registre de Centres Docents de la Comunitat Valenciana.  
Disposició final única  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.  
València, 10 de maig de 2006  
El conseller de Cultura, Educació i Esport  
ALEJANDRO FONT DE MORA TURÓN